CELEX: 62008TN0532
Language: bg
Date: 2008-12-05 00:00:00
Title: Дело T-532/08: Жалба, подадена на 5 декември 2008 г.  — Norilsk Nickel Harjavalta Oy и Umicore NV/Комисия

21.2.2009   
            
            
               BG
            
            
               Официален вестник на Европейския съюз
            
            
               C 44/53
            
         Жалба, подадена на 5 декември 2008 г. — Norilsk Nickel Harjavalta Oy и Umicore NV/Комисия
   (Дело T-532/08)
   (2009/C 44/94)
   Език на производството: английски
   Страни
   
      Жалбоподатели: Norilsk Nickel Harjavalta Oy (Harjavalta, Финландия) и Umicore SA/NV (Брюксел, Белгия) (представител: K. Nordlander, lawyer)
   
      Ответник: Комисия на Европейските общности
   Искания на жалбоподателите:
   
               —
            
            
               Да обяви за допустима настоящата жалба;
            
         
               —
            
            
               да отмени обжалваните актове;
            
         
               —
            
            
               да осъди Комисията да заплати направените от жалбоподателя съдебни разноски
            
         Правни основания и основни доводи
   С жалбата си жалбоподателите искат отмяната на конкретни вписвания за група от четири съединения, свързани с никелов карбонат — Nickel Hydroxycarbonate, Pure Nickel Carbonate и две други съединения („никеловите карбонати“) — в Директива на Комисията 2008/58/ЕО (1) („тридесета АТП директива“), чийто предмет е адаптиране към техническия прогрес („ATП“) на Директива 67/548/ЕИО (2) („Директива за опасните вещества“).
   Основното твърдение на жалбоподателите е, че актуализираната класификация на никеловите карбонати не е основана на приложимите законови критерии. Според жалбоподателите актуализираната класификация на никелови карбонати противоречи на изискванията на директивата за опасните вещества, тъй като не е подкрепена с данни и не представлява адаптиране към техническия прогрес. Вместо това се изтъква, че Комисията е актуализирала класификацията на никеловите карбонати, въз основа на оценка на риска от никеловите карбонати, извършена с различна цел съгласно Регламент (ЕИО) № 793/93 (3) („Регламент за оценка на риска“). По-нататък жалбоподателят твърди, че Комисията се позовава по-конкретно на изявление за дерогация, в което четири отделни дружества, в това число жалбоподателите, са поискали разрешение да не извършват определени изпитвания, изисквани съгласно регламента за оценка на риска. Съгласно жалбоподателите това изявление не съдържа данни в подкрепа на което и да е от измененията на класификацията на никеловите карбонати, изменения, включени в тридесета АТП директива.
   Така жалбоподателите искат отмяната на два отделни акта на Европейската комисия:
   
               —
            
            
               актуализираната класификация на никелови карбонати — на вписване 028-010-00-0 в Приложение 1F към тридесетата АТП директива;
            
         
               —
            
            
               решението на Комисията да използва изявлението за дерогация, направено от жалбоподателите съгласно Регламент за оценка на риска като основа на оспорваното вписване.
            
         В подкрепа на исканията си жалбоподателите твърдят, че оспорваните актове не отговарят на изискванията на директивата за опасните вещества по следните съображения:
   
               a)
            
            
               Оспорваните актове не отговарят на подробните критерии и изискванията за научни данни за класифициране на всеки клас на опасност съгласно Приложение VI от директивата за опасните вещества;
            
         
               б)
            
            
               при приемане на оспорваните актове Комисията не е взела предвид присъщите на никеловите карбонати свойства в контекста на нормалното боравене и употреба, съгласно изискванията на директивата за опасните вещества;
            
         
               в)
            
            
               оспорваните актове не представляват адаптиране към техническия прогрес на директивата за опасните вещества, и поради това са лишени от правно основание в законодателството на Европейските общности;
            
         
               г)
            
            
               като взема оспорваното решение и основава спорното вписване на оценката на риска на никеловите карбонати съгласно регламента за оценка на риска, вместо да приложи критериите за класифициране по член 4 и Приложение VI, Комисията е превишила правомощията си съгласно директивата за опасните вещества.
            
         Освен това жалбоподателите твърдят, че актуализираната класификация на никеловите карбонати в тридесета АТП директива трябва да бъде отменена, тъй като Комисията не е изтъкнала мотивите, на които се е основала, съгласно изискването на член 253 EО.
   
      (1)  Директива на Комисията 2008/58/ЕО от 21 август 2008 година за изменение с цел адаптиране към техническия прогрес за тридесети път на Директива 67/548/ЕИО на Съвета за сближаването на законовите, подзаконовите и административните разпоредби относно класификацията, опаковането и етикетирането на опасни веществ (OВ 2008 г. L 246, стp. 1).
   
      (2)  Директива на Съвета 67/548/ЕИО от 27 юни 1967 година за сближаването на законовите, подзаконовите и административните разпоредби относно класификацията, опаковането и етикетирането на опасни вещества (OВ 1967 г. 196, стp. 1, Специално издание на български език, 2007 г., глава 13, том 1, стр. 23).
   
      (3)  Регламент (ЕИО) № 793/93 на Съвета от 23 март 1993 година относно оценка и контрол на рисковете от съществуващите вещества (ОВ L 1993 г. 84, стp. 1, Специално издание на български език, 2007 г., глава 15, том 2, стр. 192).